9.3 Studieplan

|  |  |
| --- | --- |
| **Forløb 4** | **Platons filosofi** |
| **Forløbets indhold og fokus** | Forløbet tager udgangspunkt i artiklen af Steen Larsen, *Ingen kan lære andre noget*,og herudfra diskuteres læringsbegrebet, som sættes i relation til elevernes egen læringssituation.  Herefter er der introduktion til Platon, og vi læser Platons *Menon* med fokus på spørgsmålet om, hvad *areté* er, og om det kan læres. Undervejs sammenholdes teksten med Steen Larsens teorier om læring.  I forbindelse med Platons idelære læser vi et uddrag af Platons *Staten* (Hulebilledet), hvor træner vi evnen til at identificere, forklare og forstå væsentlige tanker og ideer i Platons filosofi med fokus på fænomenernes og ideernes verden. I både *Menon* og *Hulebilledet* undersøger vi Sokrates’ *elenchos*-metode og *doxa-aporia-episteme* illustreres.  Slutteligt læses Schack Staffeldts ”Platonisme” som perspektivering til Platons filosofi. |
| **Faglige mål** | * Analysere og fortolke oversatte græske og romerske tekster i deres antikke kontekst og i deres betydning for senere kultur * Identificere, forklare og forholde sig til væsentlige begreber og tanker i de behandlede tekster * Overveje, hvorledes antikken har sat sig spor i efterantikke perspektivtekster * Nuancere, perspektivere og uddybe moderne problemstillinger og værdier gennem læsning af antikke tekster |
| **Kernestof** | * Oversatte tekster fra den græsk-romerske oldtid * Væsentlige sider af antikkens kultur, filosofi, historie og samfund * Antikkens kulturelle betydning, historisk og aktuelt. |
| **Anvendt materiale** | **Kernestof**   * Platon: *Menon*, oversat af Chr. Gorm Tortzen, udgivet i *Aigis* (kapitel 1-21) * Platon: Hulebilledet (fra *Staten,* bog 7), fra J. Mejer og C. G. Tortzen *Kend Dig Selv*, Gyldendal 2000, s. 163-170 (ligger desuden også som podcast Spotify for Podcasters).   Omfanget af kernestoffet er 35 sider  **Supplerende stof**  *Perspektiverende tekster*   * Steen Larsen: *Ingen kan lære andre noget – mod et nyt læringsbegreb,* UVM – Uddannelse, Læring og Demokratisering, 2001 * Shack von Staffeldt: *Platonisme*, 1802, fra Kalliope.org     *Andet*   * Astrid Holm: *Den første filosofi*, Systime 1999, side 51-53 (uddrag) * Tortzen m.fl.: *Q.E.D. - Platon og Euklid tegner og fortæller*, Gyldendal 2006, s. 9-11 (Indledning til Platons 'Menon'). * Video: Plato's Analogy of the Cave (søg “Plato’s Cave” på YouTube)     **Antal moduler**: 8 moduler med 90 min. |
| **Arbejdsformer** | * Klasseundervisning, lærerstyret undervisning * Individuelt arbejde, par- og gruppearbejde |